section_heading: Šport
paragraph_text: U Nedelišću se na mjestu nekadašnjeg nogometnog igrališta nalazi SGC Aton (sportsko-gimnastički centar Aton), koji se nalazi na površini od 5200 kvadratnih metara i smatra se jednim od najbolje opremljenih gimnastičkih centara u Hrvatskoj i ovom djelu Europe. Uključuje gimnastičku dvoranu, sportsku dvoranu, fitness centar i wellness centar. Gradnja centra je dovršena 2008. godine. Službeno je otvoren 31. svibnja 2008. godine. Proglašen Nacionalnim gimnastičkim centrom u Hrvatskoj.